దీపావళి సంతోషంగా సాగాలంటే.. ఈ జాగ్రత్తలు తప్పనిసరి WATCH LIVE TV
Budget 2019: 25 శాతం సీట్లు పెరిగినా.. 60 శాతం తగ్గిన నిధులు
దేశంలోని ఐఐటీలు, ఎన్‌ఐటీల్లో స్వయంప్రతిపత్తి ఉన్న సంస్థలుగా అదనంగా 18 'ప్లానింగ్‌ అండ్‌ ఆర్కిటెక్చర్‌ స్కూల్స్'ను ప్రారంభించనున్నట్లు గోయల్ చెప్పారు..
Samayam Telugu | Updated:
Feb 2, 2019, 06:38PM IST
హైలైట్స్
విద్యారంగానికి రూ.93,847 కోట్లు కేటాయింపు
ఉన్నత విద్యకు రూ.37,461 కోట్లు
పాఠశాల విద్యకు రూ.56,386 కోట్లు కేటాయింపు
కేంద్ర ప్రభుత్వం 2019 - 20 బడ్జెట్‌లో విద్యారంగానికి రూ.93,847.64 కోట్లు కేటాయించింది. ఇది గత బడ్జెట్‌తో పోలిస్తే.. 10 శాతం ఎక్కవ. ఈసారి బడ్జెట్‌లో ఉన్నత విద్యకు రూ.37,461.01 కోట్లు, పాఠశాల విద్యకు రూ.56,386.63 కోట్లు కేటాయించింది. గత ఏడాది రూ.85,010 కోట్లు విద్యారంగానికి కేటాయించారు. దేశవ్యాప్తంగా ప్రతిష్ఠాత్మక ఐఐటీలు, ఐఐఎంలు, ఐసర్‌లు.. చట్టబద్ధ సంస్థలైన యూజీసీ, ఏఐసీటీఈల కేటాయింపుల్లో కేంద్రం కోత విధించింది. 2019 నుంచి ఆర్థికంగా వెనుకబడిన వర్గాలకు రిజర్వేషన్లు కల్పిస్తున్న నేపథ్యంలో అన్ని ఉన్నత విద్యాసంస్థల్లో 25% సీట్లు పెంచనున్నారు. ఈ క్రమంలో నిధుల కేటాయింపులు తగ్గడం గమనార్హం. ఐఐఎంలకు తాజాగా 415.41 కోట్లు కేటాయించారు. గతేడాది కేటాయింపులు రూ.1,036 తో పోలిస్తే ఇది 59.9% తక్కువ. ఐఐటీలకు ఈసారి 6,223 కోట్లు కేటాయించారు. క్రితం ఏడాది ఇచ్చిన నిధులు రూ.6,326 కోట్లు. గత సంవత్సరం కూడా అంతకుముందు ఏడాదితో పోలిస్తే నిధుల్లో కోత విధించడం గమనార్హం.
★ వైద్య సంస్థలతోపాటు ప్రధాన విద్యాసంస్థల్లో పరిశోధనల రంగంలో పెట్టుబడులు, సంబంధిత మౌలిక వసతుల కోసం ‘రివైటలైజింగ్‌ ఇన్‌ఫ్రాస్ట్రక్చర్‌ అండ్‌ సిస్టమ్స్‌ ఇన్‌ ఎడ్యుకేషన్‌ (రైజ్‌)’అనే కొత్త పథకాన్ని తాజా బడ్జెట్‌లో ప్రతిపాదించారు. ఇందులో 2022నాటికల్లా రూ.లక్ష కోట్లు పెట్టుబడిగా పెడతారు. ఉపాధ్యాయుల నైపుణ్యాలను పెంచేందుకు సాంకేతిక పరిజ్ఞానాన్ని గణనీయంగా వినియోగించుకోనున్నట్లు చెప్పారు. పరిశోధనలు, ఆవిష్కరణల కోసం రూ.608.87 కోట్లు కేటాయించింది. ఇది గత బడ్జెట్‌లో రూ.350.23 కోట్లుగా ఉంది.